FLORA DE CATALUNYA 



Notes biogràfiques del Dr. Cadevall 



En Joan Cadevall i Diars nasqué a Castellgalí en la seva casa Coll de Torra, 

 caseriu de les Boades, prop de Manresa, el dia 23 de juny de 1846 i de família mo- 

 desta; els seus pares volien dedicar-lo a treballs de la terra, creient equivocada- 

 ment — com pensen alguns dels nostres pagesos — que no eren necessaris per això 

 grans estudis, però ell demostrà des de la seva infantesa una predilecció per les 

 lletres, i tot sol, aprofitant totes les estones que podia dedicar- hi, les lliçons del 

 Mestre Valentí Llenas de Castellgalí, que anava a donar-les a l'hereu de la casa 

 i de les quals s'aprofitava tan aventatjosament, que el mestre va demanar als seus 

 pares que li permetessin anar a l'Escola, doncs demostrava una voluntat i intel- 

 ligència superiors que hom havia de fomentar amb l'esperança que arribaria a ésser 

 home de profit per a la ciència. Així ho feren, i finida la seva preparació als 14 anys, 

 començà en l'externat del Col•legi de Sant Ignasi de Manresa, guanyant al poc 

 temps el primer lloc entre els alumnes, lo qual causà l'admiració del Dr. Anselm 

 Cabanes, professor de la Comunitat, qui va descobrir en ell el germen d'una cele- 

 britat i, prenent-lo pel seu compte se l'emportà llavors que" desprenent-se ell de la 

 Comunitat religiosa a què perteneixia, anà a fundar el «Colegio Tarrasense» l'any 

 1864, on va prendre el grau de Batxiller en Arts el 1866, i de Ciències en 1868, 

 època en què va ésser nomenat professor del Reial Col•legi; el 69 es llicenciava 

 en Ciències Exactes, el 71 en Ciències naturals i el 73 es doctorà en aquestes dis- 

 ciplines. 



1870. — Secretari del Reial Col•legi Terrassenc. 



1873. — Acadèmic corresponent de la Reial Acadèmia de Ciències de Barcelona. 



1873-1901. — Director del Reial Col•legi Terrassenc. 



1877-1900. — President de la «Càmara Oficial de Comercio» de Terrassa. 



1883-1899. — Vocal de la Junta d'Instrucció Pública de Terrassa. 



1886-1900. — Fundador i Director de l'Escola Municipal d'Arts i Oficis de 

 Terrassa. 



1890. — Soci corresponent de la «Société Scientifique et Littéraire» de Professors 

 de França. 



1891. —Membre de mèrit de la societat artística i literària «Paris- Province». 

 1898-1903. — Soci fundador i President de la Comissió de la Creu Roja de 



Terrassa. 



1899. — Soci de número de la «Real Acadèmia de Ciencias y Artés» de Barcelona. 



1901. — Director de l'Observatori Meteorològic de Terrassa. 



1901. — Soci protector i honorari de la Institució Catalana d'Història Natural. 



1901. — Director de l'Escola elemental d'Indústries de Terrassa. 



1903. — Vocal de la Comissió de Foment dels interessos agrícoles de la pro- 

 víncia. 



